钦定古今图书集成/明伦汇编/氏族典/第274卷 > 王瑜
## 钦定古今图书集成/明伦汇编/氏族典/第274卷 > 王瑜

按《明外史王瑜传﹕》：“瑜字廷器，山阳人。以总旗选隶赵
王府护卫。永乐末，成祖数以疾不视朝，中外处分悉
付皇太子。皇太子常裁抑宦寺，中官黄俨、江保等惧
而谋立赵王，而赵府护卫指挥孟贤潜与俨等相结
通。会帝疾甚，贤等谋益急，令其党高正预作遗诏。正，
瑜舅也，密以告瑜，瑜遂诣阙告变。帝急捕贤等，尽得”
其邪谋及所为《伪诏正》。贤等皆伏诛，而授瑜为辽海卫千户。仁宗即位，擢锦衣卫指挥同知。宣德八年进
都指挥佥事，充左副总兵，代陈瑄镇淮安，董漕运。正
统四年以议事入京，病卒。